การสนับสนุนน้อง การทำสิ่งที่ดีให้กับน้อง การเป็นตัวอย่างที่ดีให้น้อง
. บางครั้งวิธีที่ง่ายและตรงไปตรงมามากที่สุดในการเป็นพี่คนโตที่ดีคือการใช้เวลาพูดคุยกับน้องในแต่ละวันและฟังสิ่งที่พวกเขาพูด พยายามดึงน้องมาคุยทุกวันและมีบทสนทนาที่กระชับกับพวกเขาโดยเฉพาะอย่างยิ่งหากพวกเขากำลังเติบโตเป็นวัยรุ่น บ่อยครั้งที่น้องๆ ต้องการมีคนคุยด้วยและเป็นที่รับฟังโดยผู้คนที่พวกเขามองเป็นแบบอย่าง  คุณควรฝึกฝนการฟังในบทสนทนากับน้องไม่ว่าจะเป็นการพูดคุยแบบสั้นหรือการพูดแบบเปิดใจ ในการรับฟังอย่างตั้งใจนั้น คุณควรเข้าสู่บทสนทนาด้วยเจตนาของการสร้างความเข้าใจที่ตรงกันและความเคารพระหว่างคุณกับน้อง บทสนทนาควรจะเป็นโอกาสในการเรียนรู้ซึ่งคุณจะได้รู้จักน้องได้ดีขึ้นและมีบทสนทนาที่มีความหมาย ตั้งใจฟังและปล่อยให้น้องพูดโดยไม่ขัดจังหวะ คุณควรรับรู้สิ่งที่น้องบอกคุณและโต้ตอบอย่างรอบคอบโดยปราศจากการตัดสิน สิ่งนี้จะทำให้บทสนทนาเปิดกว้างและกระตุ้นให้น้องพูดกับคุณบ่อยขึ้น แม้ว่าน้องจะชอบทะเลาะเบาะแว้งแต่คุณควรพยายามหลีกเลี่ยงการทะเลาะที่รุนแรงกับน้อง สิ่งนี้อาจหมายถึงการเป็นพี่คนโตและปล่อยให้น้องมีชัยชนะเหนือการทะเลาะ คุณควรพยายามประนีประนอมกับน้องโดยที่คุณได้สิ่งที่คุณต้องการและน้องก็ได้สิ่งที่ต้องการเช่นกัน วิธีนี้จะช่วยทำให้น้องรู้สึกถูกสนับสนุนและเคารพโดยคุณแต่ยังจะช่วยให้เธอเรียนรู้ว่าเธอไม่สามารถได้ทุกสิ่งที่ต้องการ หากคุณไม่สามารถแก้ไขความขัดแย้งกับน้องด้วยตัวเอง คุณอาจจะต้องขอคำแนะนำจากผู้ใหญ่ซึ่งอาจจะเป็นเพื่อนหรือสมาชิกในครอบครัวที่แก่กว่าหรือพ่อแม่ บ่อยครั้งที่ความขัดแย้งระหว่างพี่น้องเป็นเรื่องเล็กและสามารถแก้ไขได้ด้วยตัวของคุณและน้อง แต่คุณก็ไม่ควรอายที่จะร้องขอความช่วยเหลือจากผู้อื่น สิ่งนี้จะแสดงให้น้องเห็นว่าคุณไม่กลัวที่จะขอความช่วยเหลือเวลาที่คุณต้องการ น้องของคุณมักจะได้เจอประสบการณ์ที่ทดสอบหลายรูปแบบและเธออาจจะพบกับความท้าทายที่ยากหรือความล้มเหลวในการทำสิ่งที่ยิ่งใหญ่ แทนที่คุณจะทำให้น้องอับอายเพราะความล้มเหลวหรือทำให้เธอรู้สึกแย่ที่น้องไม่ประสบความสำเร็จ คุณควรปลอบใจและให้กำลังใจกับ  คุณสามารถปลอบใจน้องโดยการบอกให้น้องลุกขึ้นมาแล้วภูมิใจถึงแม้ว่าน้องจะไม่ประสบความสำเร็จในสิ่งที่ต้องการหรือพบเจอกับความล้มเหลว คุณยังสามารถกระตุ้นให้น้องจดจำว่าความล้มเหลวเป็นเพียงเรื่องเล็กน้อยและน้องจะมีโอกาสอื่นๆ ในการทำให้ดีขึ้น อีกหนึ่งวิธีในการปลอบใจน้องคือการดึงความสนใจออกมาจากความล้มเหลวด้วยการพาน้องไปยังร้านอาหารหรือสถานที่โปรด บางครั้งการดึงความสนใจสามารถช่วยให้บางคนรู้สึกดีขึ้นและจมปลักอยู่กับความล้มเหลวน้อยลง การสอนน้องเกี่ยวกับขอบเขตและร่างกายหรือความสามารถในการเป็นตัวของตัวเองสามารถแสดงให้น้องเห็นวิธีในการเคารพคนอื่นและตัวเอง คุณควรเคารพในร่างกายของน้องโดยการไม่จั๊กจี๋ หยิกหรือสัมผัสร่างกายของน้องโดยที่ไม่ได้รับอนุญาต คุณยังควรเคารพขอบเขตทางจิตใจของน้องโดยการไม่พยายามบังคับความคิดเห็นของคุณกับน้องและไม่พยายามควบคุมความคิดของน้อง อีกหนึ่งวิธีที่คุณสามารถเคารพร่างกายของน้องคือการไม่พยายามทำให้น้องเติบโตเร็วเกินไปหรือทำเรื่องของผู้ใหญ่ในขณะที่น้องยังเป็นเด็กหรือวัยรุ่น มันสำคัญที่คุณต้องปล่อยให้น้องใช้ชีวิตของเด็กถึงแม้มันจะหมายถึงการทำผิดพลาดหรือการรับมือกับความขัดแย้งและคุณจะอยู่เคียงข้างเพื่อให้กำลังใจในขณะที่น้องเผชิญสิ่งเหล่านี้ด้วยตัวเอง หากน้องต้องการทำเรื่องของผู้ใหญ่กับคุณ เช่น ไปทานมื้อเย็นหรือดูหนังกับคนสองคน คุณก็สามารถทำได้แต่พยายามอย่าบังคับให้น้องทำเรื่องของผู้ใหญ่หากน้องไม่สนใจหรือไม่ต้องการ คุณสามารถให้กำลังใจน้องโดยการให้คำแนะนำเมื่อน้องต้องการ หลีกเลี่ยงการให้คำแนะนำเมื่อน้องไม่ได้ขอเพราะมันอาจจะรู้สึกกดดันหรือบังคับ ให้คำแนะนำเมื่อน้องขอและหลังจากที่คุณได้ยินสิ่งที่น้องพูดเท่านั้น แทนที่จะให้คำแนะนำทั่วไปหรือไม่เข้มข้น คุณควรใช้ประสบการณ์ส่วนตัวและวิธีที่คุณรับมือกับปัญหา สิ่งนี้จะแสดงว่าคุณมีความเห็นอกเห็นใจกับน้องเราต้องการให้กำลังใจในวิธีที่จริงใจ  เช่น บางทีน้องอาจจะกำลังประสบปัญหาในการรักษาสมดุลระหว่างการเรียนและกิจกรรมพิเศษ น้องอาจจะบอกคุณว่าน้องไม่แน่ใจว่าจะรักษาการเรียนให้ดีและซ้อมกีฬาหรือฝึกศิลปะได้ดีแค่ไหน คุณอาจจะบอกน้องว่า “ตอนที่พี่อยู่มัธยมพี่ก็ประสบปัญหาแบบเดียวกัน พี่เลยทำตารางประจำสัปดาห์สำหรับกิจกรรมทุกอย่างที่มีในแต่ละวัน มันช่วยให้พี่จัดการและรู้สึกเครียดน้อยลงเกี่ยวกับสิ่งที่ต้องทำ” น้องอาจจะขอคำปรึกษาเกี่ยวกับความรัก หากคุณมีประสบการณ์ในด้านนี้คุณก็ควรกระตุ้นให้น้องพูดเกี่ยวกับความรู้สึกและใจความสำคัญของสถานการณ์ คุณอาจจะสามารถให้คำแนะนำวิธีมีความสัมพันธ์ที่ดีและรับผิดชอบกับใครบางคน คุณยังอาจจะสามารถให้มุมมองเกี่ยวกับความสัมพันธ์โดยเฉพาะอย่างยิ่งหากคุณเคยมีประสบการณ์ที่ให้บทเรียนเกี่ยวกับความรักมาก่อน หนึ่งในสิ่งที่ดีที่คุณสามารถทำให้น้องคือการให้ความช่วยเหลือเรื่องการบ้านและงานโรงเรียน หากน้องมีงานนำเสนอหน้าชั้นเรียน คุณก็ควรเสนอที่จะรับฟังน้องเสนองานนั้น หากน้องกำลังประสบปัญหากับการบ้านวิชาคณิตศาสตร์ คุณก็ควรช่วยน้อง จดจ่อกับวิธีที่สามารถได้ผลจริงเพื่อช่วยน้องให้ประสบความสำเร็จโดยการแบ่งปันความรู้ของวิชาที่เฉพาะเจาะจงหรือการช่วยทำชิ้นงานให้เสร็จทันเวลา  คุณยังสามารถเสนอความช่วยเหลือน้องในการทำงานบ้านหรือแบ่งกันทำหากน้องกำลังรีบทำการบ้านให้เสร็จทันเวลา บางครั้งน้องมีงานแสดงหรือกีฬาสี พยายามเข้าชมงานและให้กำลังใจน้องจากที่นั่งรับชม การเข้าชมงานพิเศษจะเป็นสิ่งที่ดีที่คุณสามารถทำให้น้องเพื่อแสดงกำลังใจในฐานะของพี่คนโต ในฐานะของพี่คนโต คุณควรปกป้องน้องและยืนหยัดหากน้องตกอยู่ในสถานการณ์ที่ลำบาก สิ่งนี้อาจจะหมายถึงการเผชิญหน้ากับคนที่ชอบกลั่นแกล้งในโรงเรียนที่ชอบเล่นงานน้องหรือการเป็นคนกลางเมื่อน้องทะเลาะกับพ่อแม่ พยายามอยู่เคียงข้างน้องและร่วมกันแก้ปัญหากับผู้อื่น การยืนหยัดเพื่อน้องจะแสดงให้เห็นว่าคุณพร้อมที่จะอยู่เคียงข้างและให้กำลังใจน้องเสมอ พี่คนโตที่ดีจะทำตัวเป็นผู้ชนะและกระตุ้นให้น้องทำได้ดีที่สุดเท่าที่จะทำได้ สังเกตความสามารถและพรสวรรค์ของน้องและพยายามช่วยน้องพัฒนาและปรับปรุงตัวเอง เช่น หากน้องแสดงความสนใจในการระบายสี คุณก็ควรกระตุ้นให้น้องเข้าเรียนการระบายสีหรือจัดตั้งห้องศิลปะที่บ้าน หากน้องแบ่งปันเป้าหมายส่วนตัวให้คุณฟัง เช่น ความต้องการที่จะสอบเข้ามหาวิทยาลัยที่ดีที่สุด คุณก็ควรช่วยให้น้องบรรลุเป้าหมายนี้ สิ่งนี้อาจจะหมายถึงการช่วยน้องในเรื่องการสมัครเข้ามหาวิทยาลัยและเขียนร่างจดหมายแสดงตัวเอง เป็นตัวอย่างที่ดีให้น้องโดยการเรียนให้ดีและเป็นลูกที่ดีที่บ้าน น้องจะสังเกตุหากคุณเป็นคนขยันในเรื่องเรียนและสามารถรักษาความรับผิดชอบที่บ้านได้ เช่น ซ้อมกีฬาหรือทำงานบ้าน การตั้งใจทำความต้องการและความรับผิดชอบจะทำให้คุณเป็นผู้ฝึกสอนที่ดีของน้องเพราะคุณจะมีการควบคุมที่มากพอในชีวิตของตัวเองเพื่อสนับสนุนน้อง  จำไว้ว่าคุณควรตั้งใจให้ดีที่สุด คุณควรพร้อมที่จะล้มเหลวต่อหน้าน้องเช่นกัน ถึงแม้ว่าคุณอาจจะต้องการทำตัวเป็นแบบอย่างที่ดีแต่น้องจะเคารพคุณมากขึ้นหากคุณแสดงว่าคุณเป็นที่มนุษย์ที่สามารถทำพลาดได้เช่นกัน สิ่งนี้ยังจะทำให้คุณดูเป็นคนจริงและจริงใจเพราะคุณสามารถแบ่งปันความท้าทายและความล้มเหลวให้กับน้องเช่นเดียวกับที่น้องจะแบ่งปันให้กับคุณ อีกหนึ่งวิธีที่คุณสามารถเป็นแบบอย่างที่ดีให้กับน้องคือการรักษาชีวิตทางสังคมที่ดี การสามารถสานต่อกับกลุ่มเพื่อนจะเป็นตัวอย่างที่ดีให้กับน้องและแสดงให้น้องเห็นถึงวิธีการเข้าสังคมกับผู้อื่น หากน้องประสบปัญหาในการมีเพื่อนและสานสัมพันธ์กับผู้อื่น คุณอาจจะต้องการชวนน้องไปเที่ยวกับเพื่อนของคุณในคืนหนึ่ง สิ่งนี้จะช่วยให้น้องรู้สึกมีส่วนร่วมและสามารถเรียนรู้วิธีการเข้าสังคมโดยการทำตามตัวอย่าง แสดงความเคารพเมื่อพ่อแม่พูดกับคุณและทำตัวสุภาพเมื่อคุณอยู่ต่อหน้าผู้ใหญ่ เช่น คุณครูหรือพ่อแม่ของเพื่อน การรักษาความสัมพันธ์ที่ดีกับผู้ใหญ่ในชีวิตไม่ว่าจะเป็นพ่อแม่หรือคุณครูจะช่วยให้คุณเป็นแบบอย่างที่ดี สิ่งนี้ยังจะแสดงความสำคัญของความเคารพต่อผู้ใหญ่ให้น้องเห็น แบบอย่างที่ดีต้องพร้อมที่จะยอมรับผิดและขอโทษอย่างจริงใจต่อความผิดพลาด หากคุณทำพลาดคุณควรพร้อมที่จะขอโทษและรับรู้ต่อความผิดพลาด ทำสิ่งนี้ต่อหน้าน้องเพื่อแสดงให้น้องเห็นถึงคุณค่าของคำขอโทษและความสำคัญของการเป็นคนถ่อมตนและจริงใจแม้ว่าคุณทำผิด สิ่งนี้จะทำให้น้องเข้าใจว่าคนเราทำพลาดกันได้และมันสำคัญที่ต้องรับรู้เมื่อทำพลาดเพื่อที่คุณจะได้เดินหน้าต่อไป
พัฒนาทักษะการฟัง แก้ไขความขัดแย้งในวิธีที่เป็นผู้ใหญ่และจริงใจ. ปลอบใจน้องเมื่อน้องต้องเผชิญความท้าทายหรือความล้มเหลว. เคารพขอบเขตและร่างกายของน้อง. ให้คำแนะนำกับน้องโดยอ้างอิงจากประสบการณ์ส่วนตัว. ช่วยเรื่องการบ้านและความรับผิดชอบอื่นๆ. เข้าชมงานหรือการแสดงที่น้องมีส่วนร่วม. ยืนเคียงข้างน้องในสถานการณ์ที่อึดอัด. กระตุ้นให้น้องทำสิ่งที่สนใจและบรรลุเป้าหมาย. ทำได้ดีในโรงเรียนและที่บ้าน. รักษาชีวิตทางสังคมที่ดี. แสดงความเคารพต่อพ่อแม่และผู้ใหญ่. ขอโทษและรู้ตัวเมื่อคุณผิด.
https://www.wikihow.com/Be-a-Good-Big-Sibling https://www.wikihow.com/Be-a-Good-Big-Sibling https://www.wikihow.com/Be-a-Good-Big-Sibling
Supporting Your Sibling Doing Kind Things for Your Sibling Being a Good Role Model for Your Sibling